Hermann Joseph Muller

Hermann Joseph Muller (New York, 1890eko abenduaren 21a - Indianapolis, 1967ko apirilaren 5a) estatubatuar irakaslea eta genetikalaria izan zen. 1946ko Medikuntzako Nobel Saria jaso zuen aurkitu zuelako x izpiek mutazioak eragin ditzaketela.

Biologia irakatsi zuen Rice Unibertsitatean. Mutazio genetiko hilgarrietan zentratu zuen bere ikerketa. Gero Columbia eta Texasko unibertsitateetan irakasle izan zen eta erradiazioaren eta mutazio hilgarrien arteko harreman kausala aurkitu zuen. 1930eko hamarkadan genetika lantzen jarraitu zuen Berlinen, Leningradon eta Europako beste hiri batzuetan. 1940an Estatu Batuetara itzuli zen.

Erradiazioaren (mutagenesia) eragin fisiologiko eta genetikoei buruz egindako lanagatik eta proba eta gerra nuklearren epe luzeko arriskuei buruz egindako ohartarazpenengatik izan zen ezaguna.

Lanak 
 Herman Joseph Muller, Modern Concept of Nature (SUNY Press, 1973). .
 Herman Joseph Muller, Man's Future Birthright (SUNY Press, 1973). .
 H. J. Muller, Out of the Night: A Biologist's View of the Future (Vanguard Press, 1935).
 H. J. Muller, Studies in Genetics: The Selected Papers of H. J. Muller (Indiana University Press, 1962).

Kanpo estekak 

Newyorkarrak
Genetikalariak
Ameriketako Estatu Batuetako medikuak
Ameriketako Estatu Batuetako biologoak
Medikuntzako Nobel Saridunak
Royal Societyko kideak
Ateoak
Genetikaren historia